open-index/open-wikipedia-markdown huggingface dataset:
Λούκιος ή Όνος

Ο **Λούκιος ή Όνος** είναι μυθιστοριογραφία του 1ου-2ου αιώνα με τη μορφή της παρωδίας με πολλά λαϊκά στοιχεία, με φραστική ελευθεροστομία και σκαμπρόζικες σκηνές. Σατιρίζονται η μαγεία, η μετεμψύχωση, οι περιπλανώμενοι «ιερείς» της «Συρίας θεού» που τους συναντούμε και στο ομώνυμο έργο και η σεξουαλική απληστία μερικών γυναικών.

## Περιεχόμενο
Ένας Πατρινός με τον υπηρέτη του φτάνει από την Πάτρα στην Υπάτη (Ύπατα). Κι επειδή οι μάγισσες της Θεσσαλίας ήταν πολύ φημισμένες, δε χάνει την ευκαιρία να ικανοποιήσει την επίμονη περιέργειά του. Από καιρό ήθελε να δει πως μεταμορφώνονται αυτές οι μάγισσες, αλλά και μόνος του θα ήθελε να διαπιστώσει εάν μετά τη μεταμόρφωση μεταμορφώνεται και η ψυχή εκτός από το σώμα. Η οικοδέσποινα που τον φιλοξενούσε ήταν μάγισσα. Με τη βοήθεια της υπηρέτριάς της Παλαίστρας μπόρεσε να δει πως μεταμορφώθηκε η κυρία σε κόρακα. Δεν χάνει καιρό, ζητά κι αυτός ν΄αλειφτεί με το ίδιο «φάρμακο» για να γίνει πουλί, αλλά η Παλαίστρα κάνει λάθος και του δίνει άλλο κουτί και ο Λούκιος αντί να γίνει πουλί γίνεται γάιδαρος. Γάιδαρος όμως με ψυχή ανθρώπινη και έτσι αρχίζει το δράμα του. Ρίχνεται σε ανυπόφορες περιπέτειες, τρώει ξύλο αλύπητο, αλλάζει διαρκώς αφεντικά, πέφτει σε χέρια ληστών, στη Βέροια πουλιέται στους κίναιδους αγύρτες που του φορτώνουν το ομοίωμα της «Συρίας θεού» για τις περιοδείες τους και τέλος βρίσκει ανθρώπινη περιποίηση στη Θεσσαλονίκη στο σπίτι ενός πλουσίου. Εδώ τον ερωτεύεται παράφορα για τις γαϊδουρινές του ικανότητες μια πλούσια και όμορφη κυρία. Όταν όμως τον πηγαίνουν στο αμφιθέατρο για να «συνευρεθεί» με μια καταδικασμένη σε θάνατο γυναίκα, βρίσκει και τρώει τριαντάφυλλα και έτσι ξαναγίνεται άνθρωπος. Η όμορφη κυρία τώρα τον διώχνει και ο Λούκιος φεύγει με καράβι για την πατρίδα του.

## Κριτική
Η ιδιαιτερότητα του έργου δεν συνίσταται μόνο στη σύλληψη του όλου θέματος, αλλά και στις διάφορες αντικρουόμενες απόψεις που έχουν διατυπωθεί, κατά καιρούς, τόσο για την πατρότητά του όσο και την προέλευσή του καθόσον δεν ανταποκρίνεται γενικά στη γλωσσική υφή του Λουκιάνιου corpus. Το πρόβλημα επιτείνεται με το περίφημο λατινικό μυθιστόρημα του Απουληίου τις *[[Οι Μεταμορφώσεις ή Ο Χρυσός γάιδαρος|Μεταμορφώσεις]]*, γνωστότερο με το τίτλο Asinus aureus (χρυσός όνος), που έχει βασικά την ίδια υπόθεση, αλλά είναι οκτώ φορές μεγαλύτερο από το έργο του Λουκιανού.
Ο Φώτιος  πρώτος συνδέει τον Λούκιο ή Όνο με το χαμένο σήμερα έργο Μεταμορφώσεις, που έγραψε, κατά τη γνώμη του, ο Λούκιος από την Πάτρα, χωρίς ωστόσο να μπορεί να πει με σιγουριά αν ο Λούκιος αντέγραψε τον Λουκιανό ή ο Λουκιανός τον Λούκιο, αλλά  είναι δύσκολο να υποθέσει κάποιος πως ο Λουκιανός θα έκανε αντιγραφή κάποιου πρωτότυπου έργου.

## Παραπομπές


## Βιβλιογραφία
**Γεώργιος Μαλτέζος, Λούκιος ή Γάϊδαρος, Αθήνα 1924
**Λούκιος ή Όνος, εκδ. Κάκτος, 1994 ISBN 960-352-274-0''

## Εξωτερικοί σύνδεσμοι

*Όνου εγκώμιον 

Κατηγορία:Έργα του Λουκιανού
Κατηγορία:Αρχαία Αχαΐα
Κατηγορία:Χιούμορ
Λίνος (μυθολογία)

Ο **Λίνος** (αρχ. Λῖνος) είναι πρόσωπο της ελληνικής μυθολογίας, γνωστός για τις μουσικές του ικανότητες και φερόμενος ως εφευρέτης της μελωδίας και του ρυθμού. 

Αναφέρεται ως τέκνο του Οίαγρου ή του θεού Απόλλωνα και της Ψαμάθης (εναλλακτικά αναφέρονται η Καλλιόπη, η Ουρανία και η Τερψιχόρη). Ο Ρισπέν αναφέρει ότι γονείς του Ορφέα ήταν ο Απόλλων και η Μούσα Καλλιόπη και αδελφός του ο Λίνος, αλλά δεν αναφέρει τη μητέρα του Λίνου.. Aδελφός του υπήρξε ο Ορφέας, στον οποίο δίδαξε μουσική και λύρα. Ο Λίνος δίδαξε και τον Ηρακλή, ο οποίος τον σκότωσε, οργισμένος για τις επικρίσεις του δασκάλου του. Στη *Βιβλιοθήκη* του ψευδο-Απολλόδωρου αναφέρεται ως μητέρα του Λίνου η Καλλιόπη.

Σε άλλες πηγές ο Λίνος αναφέρεται ως υιός του Απόλλωνα και της Ψαμάθης, η οποία ήταν κόρη του Βασιλέα του Άργους Κροτώπου. Φοβούμενη την οργή του πατέρα της, η Ψαμάθη εγκατέλειψε το παιδί της, το οποίο βρέθηκε και κατασπαράχθηκε από τσοπανόσκυλα. Ο Απόλλωνας, για να εκδικηθεί τον άδικο χαμό του υιού του, έστειλε στους Αργείτες την Ποινή, η οποία άρπαζε τα παιδιά από τις μανάδες τους. Ο Κόροιβος ο Φρύγας αντιμετώπισε την Ποινή, προκαλώντας την οργή του θεού, ο οποίος έσπειρε την πανώλη, κάτι που οδήγησε την πόλη του Άργους στην καταστροφή της.

Ο **λίνος** μπορεί επίσης να αναφέρεται στο είδος θρηνωδίας της αρχαιοελληνικής μουσικής, πιθανότατα με αναφορά στο μυθολογικό πρόσωπο.
center|frame|Το γενεαλογικό δένδρο του Λίνου

## Παραπομπές


Κατηγορία:Πρόσωπα της ελληνικής μυθολογίας
Windows 8

Τα **Windows 8** είναι έκδοση του λειτουργικού συστήματος Windows της Microsoft. Κυκλοφορήσαν στην αγορά στις 26 Οκτωβρίου 2012, όπως ανακοίνωσε η Microsoft. Προορίζονται για χρήση σε επιτραπέζιους και φορητούς υπολογιστές, καθώς και σε tablet. 

Τα Windows 8 είναι πολύ διαφορετικά από τις προηγούμενες εκδόσεις των Windows. Χαρακτηριστική είναι η οθόνη έναρξης (startscreen), η οποία αποτελείται από πλακίδια και όχι από εικονίδια και διαθέτει εκτός από τα βασικά προγράμματα του υπολογιστή παιχνίδια και άλλες εφαρμογές, όπως ο καιρός. Η επιφάνεια εργασίας έχει μικρότερη πρακτική αξία σε σχέση με αυτήν που είχε στις προηγούμενες εκδόσεις.  Τα νέα Windows θεωρητικά ανοίγουν μέσα σε δεκαπέντε δευτερόλεπτα (διαφέρει ανάλογα με τον υπολογιστή). Έγινε πρόσφατη αναβάθμιση με σκοπό την βελτίωση και την καλύτερη δυνατή εκτέλεση διάφορων λειτουργιών και άλλων εντολών. Σκοπός τους δεν είναι μόνο η άριστη εκτέλεση απλών εργασιών αλλά και η άνοδος σε ένα άλλο επίπεδο τελευταίας τεχνολογίας.    

Η υποστήριξη των windows 8  έληξε στις 12 Ιανουαρίου 2016  οπότε δεν λαμβάνουν πλέον ενημερώσεις ασφαλείας.  
## Οθόνη έναρξης
Σύμφωνα με τη Μicrosoft:

:"Η οθόνη Έναρξης, όμορφη και με έντονα χρώματα, είναι το πρώτο πράγμα που βλέπετε. Κάθε πλακίδιο της οθόνης Έναρξης είναι συνδεδεμένο με κάποια επαφή, εφαρμογή, τοποθεσία web, λίστα αναπαραγωγής ή με οτιδήποτε άλλο είναι σημαντικό για εσάς. Τα πλακίδια φωτίζονται με τις πιο πρόσφατες πληροφορίες, για να ενημερώνεστε αμέσως. Με μια ματιά, θα βλέπετε τη φωτογραφία στην οποία μόλις προστεθήκατε, τον αυριανό καιρό και μηνύματα από τους φίλους σας."

## Χαρακτηριστικά
*Νέα, βελτιωμένη *Διαχείριση εργασιών*.
*Το μενού *Έναρξη* αντικαταστάθηκε από την οθόνη Έναρξης. 
*Ο Microsoft Internet Explorer 10 περιλαμβάνεται και ως Metro-Style application .
*Δυο νέοι τρόποι προστασίας λογαριασμού: Κωδικός εικόνας και σύνδεση με PIN.
*Το Windows To Go επιτρέπει στα Windows 8 να εκκινεί από μια φορητή συσκευή USB (όπως το flash Drive)
*Επίσημη υποστήριξη οθόνης αφής 
*Δυνατότητα λήψης εφαρμογών από το διαδίκτυο μέσω του Windows Store 

## Ελάχιστες απαιτήσεις
*Μνήμη RAM 1 GB για συστήματα 32bit και μνήμη 2 GB για 64bit
*Σκληρός δίσκος 16 GB για συστήματα 32bit, 20 GB για 64bit
*Επεξεργαστής 1 GHz, κάτι όμως που δεν ισχύει για laptops και tablets, αφού εκεί η ανάγκη για εξοικονόμηση ενέργειας είναι μεγάλη.
*Ανάλυση οθόνης 1024x768 εικονοστοιχεία
*Κάρτα γραφικών συμβατή με Microsoft DirectX 9

## Πηγές
*Computer Για έναν
*windows 8 end of life https://support.microsoft.com/en-us/office/windows-8-end-of-support-and-office-

## Παραπομπές


## Εξωτερικοί σύνδεσμοι
*Αγορά των Windows 8
*Windows Store 

8
Δημοσθένης Πίππας

Με το όνομα **Δημοσθένης Πίππας** φέρονται οι

* Δημοσθένης Α. Πίππας Έλληνας πολιτικός μηχανικός, λιμενειολόγος. 
* Δημοσθένης Δ. Πίππας Έλληνας αρχαιολόγος.
Αλμέν Αμπντί

Ο **Αλμέν Αμπντί** (γεννημένος στις 21 Οκτωβρίου 1986 στο Πρίζρεν) είναι ένας Ελβετός ποδοσφαιριστής Αλβανικής καταγωγής που αγωνίζεται με την Ουντινέζε.

## Καριέρα
Ο Αμπντί υπήρξε μέλος της ομάδας της Ζυρίχης που κατέκτησε τα πρωταθλήματα Ελβετίας των σεζόν 2005–06, 2006–07 και 2008–09. Αυτό είχε ως επακόλουθο να επιβραβευτεί για την προσφορά του με ένα βελτιωμένο οικονομικά συμβόλαιο μέχρι το καλοκαίρι του 2010 τον Ιούνιο του 2006. Τον Νοέμβριο του 2009 ο Αμπντί προβιβάστηκε στις ρεζέρβες της ομάδας. Στις 8 Δεκεμβρίου 2009 υπέγραψε στην Λε Μαν με την μορφή δανεισμού από την Ζυρίχη για έναν χρόνο.

### Ουντινέζε

Στις 7 Απριλίου του 2010 ο Ελβετός ποδοσφαιριστής Αλμέν Αμπντί επιβεβαίωσε τις φήμες που τον ήθελαν να υπογράφει στην Ουντινέζε
στη διάρκεια του καλοκαιριού του 2010, επειδή το συμβόλαιό του με την Ζυρίχη είχε ολοκληρωθεί μετά τον δανεισμό του στην Λε Μαν και είχε μείνει ελεύθερος να διαπραγματευτεί την μεταγγραφή του στην ομάδα της αρεσκείας του. Αργότερα υπέγραψε στην Ουντινέζε ως ελεύθερος.

Στο Ούντινε αγωνίστηκε σε 19 αγώνες στη διάρκεια της σεζόν 2010-2011, τους περισσότερους εκ των οποίων ερχόμενος ως αλλαγή από τον πάγκο. Την σεζόν 2011-2012, ο Αμπντί πέτυχε το πρώτο του γκολ με την ομάδα στις 29 Σεπτεμβρίου σε έναν αγώνα του Γιουρόπα Λιγκ, αφού μετέτρεψε σε γκολ ισοφάρισης ένα πέναλτι που είχε κερδίσει η ομάδα του απέναντι στην Σέλτικ Γλασκώβης στο Σέλτικ Παρκ.

## Διεθνής Καριέρα
Πραγματοποίησε το ντεμπούτο του με την Εθνική Ελβετίας σε επίπεδο ανδρών απέναντι στην Κύπρο στις 20 Αυγούστου 2008.

## Παραπομπές


## Εξωτερικοί σύνδεσμοι

*Εθνικές Ομάδες Ποδοσφαίρου

Αμπντί
Αμπντί
Κατηγορία:Μέσοι ποδοσφαιριστές
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Γουότφορντ ΦΚ
Κατηγορία:Ποδοσφαιριστές ΦΚ Ζυρίχη
Κατηγορία:Ποδοσφαιριστές Λε Μαν ΦΚ
Κατηγορία:Ποδοσφαιριστές Εθνικής Ελβετίας Κ21
Κατηγορία:Ποδοσφαιριστές Ουντινέζε Κάλτσιο
Βίλλιμπερτ Πάουελς

Ο **Βίλλιμπερτ Πάουελς** (γερμ. *Willibert Pauels*, γεννημένος το 1954) είναι Γερμανός ρήτορας του καρναβαλιού. Φέρει το ψευδώνυμο *Ne Bergische Jung* και είναι τραγουδιστής, κιθαρίστας και διάκονος της καθολικής εκκλησίας.

## Βιογραφία
Γεννήθηκε στις 19 Νοεμβρίου 1954 στο Βίππερφίρτ. Ο πατέρας του ήταν δάσκαλος. Πήρε απολυτήριο γυμνασίου το 1973 και σπούδασε δυτική θεολογία στην Βόννη και στο Μίνστερ. Εργάστηκε σε εργοστάσιο ξυλείας και αλλού και χειροτονήθηκε διάκονος το 1993. Από τον Νοέμβριο του 2006 υπηρέτησε σε διάφορες ενορίες.

## Δισκογραφία
* 2005: Halb Sultan, halb Papst
* 2006: Bei uns kütt noch alles wie et kütt
* 2007: Es dat nit herrlich!? 
* 2007: Die Kölsche Bibel
* 2008: Der fromme Jeck

## Κινηματογραφικές ταινίες
* 2008: Der fromme Jeck – Willibert Pauels „Ne Bergische Jung“ – ein katholischer Diakon und Büttenclown (WDR – Regie: Gisbert Baltes)
* 2010: Der fromme Jeck II – Mit Willibert Pauels durchs Heilige Land – Ne bergische Jung im Heiligen Land… (WDR – Regie: Gisbert Baltes)

## Βραβεύσεις
* 2008 Kleinkunstpreis Morenhovener Lupe
* 2009 Rheinlandtaler des Landschaftsverbandes Rheinland 

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Γερμανοί τραγουδιστές
Πανηγυρική ομιλία καρναβαλιού

Η **πανηγυρική ομιλία καρναβαλιού** (γερμ. *Büttenrede*) είναι αναπόσπαστο μέρος της γερμανικής διασκέδασης κατά την διάρκεια του παραδοσιακού καρναβαλιού. Πρόκειται για ομιλία εύθυμου χαρακτήρα με σατυρικό περιεχόμενο που γίνεται από τον γιορταστικό άμβωνα στα πλαίσια δημόσιας γιορταστικής εκδήλωσης συνήθως σε τοπική διάλεκτο και με πολύ αφέλεια που κυριολεκτικά αφοπλίζει και συναρπάζει το ακροατήριο. 
## Ιστορική αναδρομή
Οι ρίζες του εθίμου φτάνουν μέχρι τον μεσαίωνα. Την περίοδο του καρναβαλιού, ο απλός λαός είχε το δικαίωμα να καταγγέλνει την εξουσία για τα όσα κακώς έπραξαν. Το καρναβάλι ήταν η εποχή των τρελών, οι οποίοι είχαν το ελεύθερο.

## Δομή και μέτρο της ομιλίας
Η ομιλία είναι συνήθως κανονική έμμετρη ένστοιχη ζευγαροπλεκτή ιαμβική πεντασύλλαβη, σαν ποίημα με πολλές στροφές που απαγγέλλεται από μεθυσμένο ή καθυστερημένο. Το χιουμοριστικό περιεχόμενο της ομιλίας όμως είναι τόσο αφοπλιστικό, που ο ακροατής αυθόρμητα σκέφτεται: «*από μικρό και από χαζό μαθαίνεις την αλήθεια*».
## Άμβωνας
Ο ομιλητής συνήθως παίρνει θέση σε άμβωνα, ο οποίος ονομάζεται «κουβάς» (γερμ. *Bütt*) ή «βαρέλι», επειδή ίσως ένα άδειο βαρέλι κρασιού ήταν η κατοικία του κυνικού φιλοσόφου Διογένη, ο οποίος επίσης κατέκρινε την κοινωνία.

## Πηγές
* Tilo Werner: *Büttenrede.* In: Gert Ueding (Hg.): Historisches Wörterbuch der Rhetorik. Darmstadt: WBG 1992ff., Bd. 10: *Nachträge A - Z* (2011), Sp. 161-169.

## Εξωτερικοί σύνδεσμοι
* Weitere Informationen zur Büttenrede 
* Fastnachtslexikon: Der Vortrag - Die Büttenrede auf swr.de

Κατηγορία:Λαϊκές παραδόσεις της Γερμανίας
Πατρίκ Μιλέρ

Ο **Πατρίκ Μιλέρ** (γεννημένος στις 17 Δεκεμβρίου 1976 στη Γενεύη) είναι ένας Ελβετός επαγγελματίας ποδοσφαιριστής που αυτό τον καιρό είανι ελεύθερος καθώς το συμβόλαιό του με τη Μονακό, που ήταν και η τελευταία του ομάδα, έχει ολοκληρωθεί.

## Συλλογική Καριέρα
Ο Μιλέρ ξεκίνησε την καριέρα του στην ΦΚ Μεϋρίν πριν πάρει μεταγγραφή για τη Σερβέτ Γενεύης. Αγωνίστηκε επίσης στην Ελβετία με τη φανέλα της Γκρασχόπερς στη Ζυρίχη. Το ταλέντο του δεν πέρασε απαρατήρητο από τη γαλλική Ολιμπίκ Λυών, που τον έκανε δικό της. Έχει επίσης αγωνσιτεί στην Ισπανία με τη Ρεάλ Μαγιόρκα αλλά και με την ΦΚ Βασιλεία στην Ελβετία. Στις 31 Αυγούστου του 2008 υπέγραψε συμβόλαιο 2 ετών με τη Μονακό.

## Διεθνής Καριέρα
μικρογραφία|αριστερά|300px|Ο Πατρίκ Μιλέρ, φορώντας το νούμερο 20, ως μέλος της αρχικής ενδεκάδας της Ελβετίας σε έναν αγώνα με αντίπαλο την Κίνα
Ο Μιλέρ αγωνιζόταν αρκετά συχνά με την Εθνική Ελβετίας και ήταν μέλος της αποστολής της που συμμετείχε στο Παγκόσμιο Κύπελλο του 2006. Είναι αντιπαθής για τα πολλά φάουλ που έκανε στο Μουντιάλ του 2006 μπλοκάρωντας με τα χέρια την μπάλα.

## Προσωπική ζωή

Η σύζυγος του Μιλέρ λέγεται Κάτια και έχει δύο παιδιά, μια κόρη που λέγεται Νόρα (γεννημένη στις 30 Απριλίου 2004) και έναν γιο που λέγεται Νταν (γεννημένος στις 5 Μαρτίου 2006). Έχει διπλή εθνικότητα, Ελβετική και Αυστριακή.

## Παραπομπές



## Εξωτερικοί σύνδεσμοι

* Ο Πατρίκ Μιλέρ στο Fussballdaten

Μιλέρ
Μιλέρ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σερβέτ Γενεύης
Κατηγορία:Ποδοσφαιριστές Γκρασχόπερς Ζυρίχης
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές ΦΚ Βασιλεία
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές ΡΚΝ Μαγιόρκα
Πατρίκ Ντιμπαλά

Ο **Πατρίκ Ντιμπαλά** (γαλ.: *Patrick Dimbala*) (γεν. 1982) είναι επιθετικός ποδοσφαιριστής από τη Λαϊκή Δημοκρατία του Κονγκό αλλά αγωνίζεται με διαβατήριο από το Βέλγιο.

## Βιογραφικά στοιχεία

Ο Ντιμπαλά γεννήθηκε στις 20 Σεπτεμβρίου 1982 στην Κινσάσα του τότε Ζαΐρ, το πρώην Βελγικό Κονγκό και σήμερα Λαϊκή Δημοκρατία του Κονγκό. Το 1991, σε ηλικία εννέα ετών πήγε στο Βέλγιο και εντάχθηκε στην ποδοσφαιρική ακαδημία της SV Asse. To 1996 μεταπήδησε στην Άιντραχτ του Άαλστ, στην οποία αγωνίστηκε επαγγελματικά από το 1999 ως το 2001. Συνέχισε στην ΚΑΑ Γάνδη και στην Εξέλσιορ και από το 2007 αγωνίζεται στην Ελλάδα, διαδοχικά σε Αστέρα Τρίπολης, Λεβαδειακό, ΠΑΣ Γιάννινα κι από τον Ιανουάριο 2012 στον Πανιώνιο. Το 2010 κλήθηκε στην εθνική ομάδα της Λ.Δ. Κονγκό αλλά δεν έχει αγωνιστεί.

## Καριέρα

## Εξωτερικοί σύνδεσμοι

* Πατρίκ&paiktisid=4451 Στατιστικά ποδοσφαιριστών.
* Προφίλ ποδοσφαιριστή "The Guardian".
* Στατιστικά σεζόν 2011-12 .

Κατηγορία:Επιθετικοί ποδοσφαιριστές
Κατηγορία:Ποδοσφαιριστές από τη Λαϊκή Δημοκρατία του Κονγκό
Κατηγορία:Βέλγοι ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές ΚΑΑ Γάνδη
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές ΑΕΛ Καλλονής
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ρουαγιάλ Εξελσιόρ Μουσκρόν
Κατηγορία:Ποδοσφαιριστές Εθνικής Λαϊκής Δημοκρατίας του Κονγκό
Κατηγορία:Ξένοι ποδοσφαιριστές στην Ελλάδα
Θεοβάλδος Πισκατορύ

Ο **Θεοβάλδος Πισκατορύ**, πλήρες όνομα **Θεοβάλδος-Αιμίλιος-Αρκαμπάλ Πισκατορύ**, **Théobald Piscatory** (Τεομπάλντ Πισκατορύ) (Théobald Émile Arcambal-Piscatory, 6 Απριλίου 1800 - 18 Νοεμβρίου 1870) ήταν Γάλλος πολιτικός, διπλωμάτης και ένθερμος φιλέλληνας.

Ο Θ. Πισκατορύ γεννήθηκε στο Παρίσι στις 6 Απριλίου του 1800 και αναδείχθηκε συντηρητικός πολιτικός της λεγόμενης Ιουλιανής Μοναρχίας, αλλά και της Δεύτερης Γαλλικής Δημοκρατίας. Έδωσε ιδιαίτερο αγώνα για την αναγνώριση της ελληνικής ανεξαρτησίας και της δημιουργίας Ελληνικού Βασιλείου, ιδιαίτερα κατά την εποχή της παλινόρθωσης του Οίκου των Βουρβόνων στη Γαλλία. Από το 1840 μέχρι το 1847 διετέλεσε πρέσβης της Γαλλίας στην Ελλάδα (Αθήνα) παρακολουθώντας την ελληνική πολιτική κατάσταση αλλά και παρακολουθώντας τις διάφορες ζυμώσεις που επιχειρούσαν την εποχή εκείνη παρασκηνιακά οι Άγγλοι στην Ελλάδα. 

Παρά ταύτα έλαβε ενεργό μέρος στη προπαρασκευή του στρατιωτικού κινήματος της 3ης Σεπτεμβρίου 1843 (15 Σεπτεμβρίου κατά το ν. ημερ.), προκειμένου να διασφαλισθούν τα γαλλικά οικονομικά συμφέροντα δανείου με τη δέσμευση των διαδόχων κυβερνήσεων στην Ελλάδα. Ανταμοιβή των υπηρεσιών του αυτών ήταν η Γαλλία να τον αναβιβάσει τον επόμενο χρόνο, 1844, παράλληλα των καθηκόντων, στο βαθμό του πληρεξούσιου υπουργού και έκτακτου απεσταλμένου στην Ελλάδα.

Στο υπόλοιπο διάστημα παραμονής του στην Ελλάδα αναμίχθηκε έντονα στη πολιτική ζωή του τόπου και ειδικότερα στη προβολή του λεγόμενου τότε γαλλικού κόμματος του Ι. Κωλέττη μέχρι και στην ανάδειξη του τελευταίου σε πρόεδρο του υπουργικού συμβουλίου, στις τότε εργασίες της Εθνοσυνέλευσης του 1844 και στη στάση του Θ. Γρίβα. Παράλληλα προκειμένου να υποσκελίσει την τότε αγγλική επιρροή στην Ελλάδα κατάφερε με ένθερμη εισήγηση προς τον Βασιλέα Όθωνα να πετύχει την έγκριση της ίδρυσης Γαλλικής Σχολής Αθηνών με σκοπό τις διενέργειες αρχαιολογικών ερευνών αλλά και κατ΄ επέκταση ως όργανο της προπαγάνδας του γαλλικού πολιτισμού στην Ελλάδα.

Τέλος ο Πισκατορύ αφού έλαβε τον τίτλο του "Ομότιμου της Γαλλίας" και του διοικητή της Λεγεώνας της Τιμής, διορίστηκε το 1847 πρέσβης της Γαλλίας στη Μαδρίτη. Λίγο αργότερα, μετά από επανάσταση στην Ισπανία επέστρεψε στη Γαλλία όπου και συνέχισε την πολιτική του δράση. Το 1867 στάθηκε υπέρ του Βασιλέως Γεωργίου Α΄ των Ελλήνων και την απελευθέρωση της Κρήτης κατά την επανάσταση του έτους εκείνου. Πέθανε στο Παρίσι ιδιωτεύων στις 18 Νοεμβρίου του 1870.

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου" τομ.15ος, σελ.922
* "Εγκυκλοπαίδεια Πάπυρος Larousse Britannica" τομ. 49ος, σελ.249.

Κατηγορία:Γάλλοι πολιτικοί
Κατηγορία:Γάλλοι διπλωμάτες
Κατηγορία:Φιλέλληνες
Κατηγορία:Ιππότες της Λεγεώνας της Τιμής
Βαλβέρδε

Η λέξη **Βαλβέρδε**, που στα ιταλικά, ισπανικά και πορτογαλικά σημαίνει *πράσινη πεδιάδα*, μπορεί να αναφέρεται σε:

## Τοπωνύμια
### Βραζιλία
* **Βάλε Βέρδε**, δήμος στην πολιτεία Ρίου Γκράντε ντου Σουλ

### Δομινικανή Δημοκρατία
* Επαρχία Βαλβέρδε, επαρχία της Δομινικανής Δημοκρατίας

### Ιταλία
* **Βαλβέρδε**, κοινότητα της Λομβαρδίας
* **Βαλβέρδε**, περιφέρεια της πόλης Μπέργκαμο της Λομβαρδίας
* **Βαλβέρδε**, κοινότητα της επαρχίας Κατάνη στη Σικελία

### Πορτογαλία
* **Βαλβέρδε**, ενορία στο Αγκιάρ δε Μπέιρα, Πορτογαλία
* **Βαλβέρδε**, ενορία στο Αφλάντεγκα ντα Φε
* **Βαλβέρδε**, ενορία στο Φουντάο
* **Βαλβέρδε**, ενορία στο Μιραντέλα
* **Βαλβέρδε**, ενορία στο Μογκαμπούρο
* **Βαλβέρδε**, χωριό στην Τουδέλα

### Ισπανία
* **Βαλβέρδε δελ Κανίμο**, δήμος στην Ουέλβα της Ανδαλουσίας
* **Βα΄βέρδε δε Αλκαλά**, δήμος στην κοινότητα της Μαδρίτης, Ισπανία

**Κανάρια Νησιά**
* **Βαλβέρδε**, δήμος στο Σάντα Κρουθ ντε Τενερίφε, Κανάρια Νησιά 

### ΗΠΑ
* **Βαλβέρδε**, γειτονική πόλη στην πόλη και κομητεία του Ντένβερ, Κολοράντο

## Πρόσωπα
* Ερνέστο Βαλβέρδε (γενν. 1964), Ισπανός παλαίμαχος ποδοσφαιριστής και νυν προπονητής
* Χοσέ Μαρία Βαλβέρδε (1926-1996) Ισπανός φιλόσοφος, ποιητής και μεταφραστής
Intellectum

Το ***Intellectum*** είναι μια εξαμηνιαία έκδοση περιοδικού στοχασμού με άρθρα, μελέτες, εισηγήσεις, συνεντεύξεις και διηγήματα. Ξεκίνησε τη κυκλοφορία του το 2006 από την Επιστημονική Ομάδα Intellectum και μέχρι σήμερα έχει εκδώσει εννιά τεύχη. Αρχισυντάκτης του περιοδικού είναι ο Βίκτωρ Τσιλώνης  Τον Δεκέμβριο του 2011 κυκλοφόρησε το 8ο τεύχος του περιοδικού. Η έντυπη έκδοση είναι στα Ελληνικά ενώ η ηλεκτρονική είναι δίγλωσση, με πολλά άρθρα και συνεντεύξεις να είναι διαθέσιμα στα Αγγλικά.

Είναι μέλος του πανευρωπαϊκού δικτύου περιοδικών Eurozine στο οποίο συμμετέχουν 79 από τα καλύτερα περιοδικά λόγου της Ευρώπης. 
Τα άρθρα του καταχωρούνται σε διεθνείς βάσεις δεδομένων όπως το Copernicus Index και η Digital Open Access Journals 

Στο περιοδικό έχουν αρθρογραφήσει παγκοσμίας ακτινοβολίας προσωπικότητες όπως ο πρόεδρος του πανεπιστημίου του Γέιλ, Richard S. Levin, 
ο ομότιμος καθηγητής ποινικού δικαίου του πανεπιστήμιου του Κέμπριτζ Andrew von Hirsch και ο καθηγητής αρχαίας ιστορίας του Πρίνστον και πρώην αντιπρύτανης της Χαϊδελβέργης, Άγγελος Χανιώτης. 

Σε κάθε τεύχος του περιοδικού φιλοξενείται μακροσκελής συνέντευξη με μια εξέχουσα προσωπικότητα. Ετσι έχουν δημοσιευθεί και υπάρχουν αναρτημένες στο διαδίκτυο συνεντεύξεις με την πρώην Γενική Εισαγγελέα του Διεθνούς Ποινικού Δικαστηρίου για την πρώην Γιουγκοσλαβία Carla Del Ponte, με τον παγκοσμίου φήμης πολιτικό επιστήμονα Ernesto Laclau, τον φιλόσοφο David Oderberg, την ιατροδικαστική ανθρωπολόγο Sue Black, τον Σκωτσέζο συγγραφέα Paul Johnston, τον καθηγητή πολιτικής επικοινωνίας Richard Katula, τον διάσημο καθηγητή διεθνούς δικαίου και ανθρωπίνων δικαιωμάτων William Schabas, τον δημοσιογράφο Στέλιο Κούλογλου και τον πρύτανη του ΑΠΘ Γιάννη Μυλόπουλο.

## Παραπομπές


Κατηγορία:Ελληνικά περιοδικά
Νίκος Απέργης

Ο **Νίκος Απέργης** (2 Ιουλίου 1947 – 3 Φεβρουαρίου 2012) ήταν Έλληνας ηθοποιός και πολιτικός.

## Βιογραφία
Πέρασε δύσκολα παιδικά χρόνια αλλά «όχι και τόσο εξαιρετικά δύσκολα, ώστε να μπορούν να γυριστούν ταινία του Ξανθόπουλου», όπως συνήθιζε να λέει ο ίδιος. Η μητέρα του ήταν φιλόλογος και λάτρης του θεάτρου και στην ουσία αυτή του εμφύσησε την αγάπη για την υποκριτική. Παιδί ακόμα, συμμετείχε σε παραστάσεις παιδικού θεάτρου.

Μόλις τελείωσε το σχολείο, γράφτηκε στη Δραματική Σχολή του Εθνικού Θεάτρου, από όπου αποφοίτησε το 1969. Από τότε ασχολήθηκε επαγγελματικά με το ραδιόφωνο, το θέατρο, την τηλεόραση και τον κινηματογράφο, κυρίως ως ηθοποιός αλλά και με πολλές άλλες ιδιότητες.

Εργάστηκε ως συγγραφέας - βραβεύτηκε για το θεατρικό έργο του «Σφουγγαράδες» - αλλά και ως σκηνογράφος, βοηθός σκηνοθέτη και θεατρικός επιχειρηματίας. Διέπρεψε είτε παίζοντας πλάι σε μεγάλους καλλιτέχνες είτε πρωταγωνιστώντας σε παραστάσεις και μεγάλες τηλεοπτικές σειρές, όπως οι *[[Άγνωστος Πόλεμος|Άγνωστος πόλεμος]], [[Η Γειτονιά μας (τηλεοπτική σειρά)|Η γειτονιά μας]], Αθάνατες ιστορίες αγάπης, [[Οι Πανθέοι]] και [[Η Λάμψη (τηλεοπτική σειρά)|Η λάμψη]].*

## Πολιτική
Διατέλεσε συνιδρυτής, γραμματέας και πρόεδρος της κομματικής οργάνωσης ηθοποιών. Επίσης εκλέχθηκε δημοτικός σύμβουλος επί έξι συνεχείς τετραετίες στον Δήμο Αθηναίων. Διατέλεσε αντιδήμαρχος και υπεύθυνος κατά περιόδους σε όλες σχεδόν τις δημοτικές δραστηριότητες. 

Το 1974 ανταποκρίθηκε στο κάλεσμα των ανθρώπων της τέχνης και του τότε προέδρου του κόμματος Κωνσταντίνου Καραμανλή και αφιερώθηκε στη Νέα Δημοκρατία. Υπήρξε μέλος της ομάδας κοινοβουλευτικού έργου πολιτισμού της Ν.Δ.

## Προσωπική ζωή
Το γεγονός που τον συγκλόνισε ήταν ο θάνατος της συζύγου του το 2005. Η ηθοποιός Μαίρη Κυβέλου ήταν σύντροφός του στην τέχνη και τη ζωή για είκοσι τέσσερα χρόνια και ο χαμός της του στοίχισε πάρα πολύ. Ηταν από τα πιο αγαπημένα ζευγάρια του καλλιτεχνικού χώρου, με την οποία είχε αποκτήσει έναν γιο, και τον θάνατό της δεν μπόρεσε να τον ξεπεράσει ποτέ έως τον θάνατό του το 2012 από καρκίνο.

## Φιλμογραφία

### Κινηματογράφος

### Τηλεοπτικό θέατρο

### Τηλεοπτικές σειρές

## Παραπομπές


## Εξωτερικοί σύνδεσμοι
• 

Κατηγορία:Δήμος Αθηναίων
Κατηγορία:Έλληνες πολιτευτές
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Κατηγορία:Απόφοιτοι της Δραματικής Σχολής του Εθνικού Θεάτρου
Trophées UNFP du football

Το **Trophées UNFP du football** αποτελεί θεσμό των Γαλλικών πρωταθλημάτων Λιγκ 1 και Λιγκ 2 στα οποία βραβεύονται παίκτες, ποδοσφαιριστές και διαιτητές. Στα βραβεία υπάρχουν οι εξής κατηγορίες: Παίκτης της χρονιάς, Νέος παίκτης της χρονιάς, Τερματοφύλακας της χρονιάς, Προπονητής της χρονιάς, Καλύτερο γκολ και η Καλύτερη ενδεκάδα του πρωταθλήματος.

## Παίκτης της χρονιάς

## Νέος παίκτης της χρονιάς

Τ
Κατηγορία:Ποδοσφαιριστές στη Γαλλία
Πλασμίδιο

thumb|258x258px|Αναπαράσταση ενός βακτηρίου που περιέχει τρία πλασμίδια
Τα **πλασμίδια** είναι δίκλωνα, κυκλικά μόρια DNA, το μέγεθος των οποίων ποικίλλει, που εντοπίζονται σε πολλά βακτήρια και περιέχουν μικρό ποσοστό της γενετικής πληροφορίας του κυττάρου (1 -2 %). Ο όρος πλασμίδιο εισήχθη από τον  Αμερικανό μοριακό βιολόγο Joshua Lederberg το 1952. Ένα βακτήριο μπορεί να περιέχει ένα ή περισσότερα πλασμίδια, συνήθως 2-50 αντίγραφα ανά κύτταρο, τα οποία αντιγράφονται ανεξάρτητα από το κύριο βακτηριακό μόριο DNA.

Μεταξύ των γονιδίων που περιέχονται στα πλασμίδια υπάρχουν γονίδια ανθεκτικότητας σε αντιβιοτικά και γονίδια που σχετίζονται με τη μεταφορά γενετικού υλικού από ένα βακτήριο σε άλλο. Στο βακτήριο του εδάφους *Agrobacterium tumefaciens* («αγροβακτήριο το ογκοποιό») συναντάμε το πλασμίδιο Ti, το οποίο περιέχει γονίδια που προκαλούν εξογκώματα (όγκους) στο σώμα των φυτών. Τα πλασμίδια έχουν τη δυνατότητα να ανταλλάσσουν γενετικό υλικό τόσο μεταξύ τους όσο και με το κύριο μόριο DNA του βακτηρίου, καθώς και να μεταφέρονται από ένα βακτήριο σε άλλο. Με τον τρόπο αυτό μετασχηματίζουν το βακτήριο στο οποίο εισέρχονται και του προσδίδουν καινούργιες ιδιότητες. Τα πλασμίδια αποτελούν πολύτιμο εργαλείο των τεχνικών της Γενετικής Μηχανικής. Διαδραματίζουν σημαντικό ρόλο στην κλωνοποίηση γονιδίων για την παραγωγή σημαντικών πρωτεϊνών, όπως της ινσουλίνης.

## Ως φορείς κλωνοποίησης
Τα πλασμίδια χρησιμοποιούνται ευρύτατα στην Γενετική Μηχανική ως φορείς κλωνοποίησης. Φορέας κλωνοποίσης καλείται ένα μόριο το οποίο μπορεί να αναπαράγεται αυτόνομα σε έναν κατάλληλο οργανισμό-ξενιστή. Πολλά πλασμίδια λόγω αυτού του ρόλου τους έχουν βελτιστοποιηθεί εργαστηριακά για να εξυπηρετούν ορισμένους πειραματικούς στόχους (εισαγωγή και πολλαπλασιασμός θραυσμάτων ξένου DNA). Τα πλασμίδια φορείς διαθέτουν μία περιχή που ονομάζεται πολυσυνδέτης και περιέχει πολλές μοναδικές περιοριστικές θέσεις στην αλληλουχία της (θέσεις αναγνώρισης από περιοριστικές ενδονουκλεάσες). Ο πολυσυνδέτης, επομένως, μπορεί να κοπεί με πολλά διαφορετικά περιοριστικά ένζυμα ή συνδυασμούς ενζύμων παρέχοντας μεγάλη ευχέρεια ως προς το εύρος των θραυσμάτων που μπορούν να ενσωματωθούν. Άλλο χαρακτηριστικό των πλασμιδίων φορέων κλωνοποίησης είναι τα γονίδια-ανταποκριτές. Τα γονίδια ανταποκριτές είναι γονίδια τα οποία κωδικοποιούν κάποια φθορίζουσα πρωτεΐνη ή κάποιο ένζυμο που προσδίδει ανθεκτικότητα σε κάποιο αντιβιοτικό. Τα γονίδια-ανταποκριτές χρησιμοποιούνται για την ανίχνευση των φορέων που έχουν ενσωματώσει κάποιο ξένο θραύσμα DNA, καθώς η εισαγωγή του σε αυτά οδηγεί σε ανιχνεύσιμα αποτελέσματα στις αποικίες του ξενιστή (π.χ. αλλαγή χρώματος).

## Δείτε επίσης

*Ανασυνδυασμένο DNA

## Πηγές

*Βιολογία Γ Λυκείου 
*Βιοχημεία J.M. Berg, J. L. Tymoczko, G. J. Gatto, L. Stryer 

Κατηγορία:Βακτήρια
Κατηγορία:Κυτταρολογία

Κατηγορία:Μέθοδοι μοριακής βιολογίας
Ζαν-Ζακ Πιερ

Ο **Ζαν Ζακ Πιερ** (γαλ.: *Jean-Jacques Pierre*) (γεν. 1981) είναι διεθνής αμυντικός ποδοσφαιριστής από την Αϊτή με καριέρα στα πρωταθλήματα της Αργεντινής, Ουρουγουάης και Γαλλίας. Από τον Ιανουάριο 2012 αγωνίζεται στην Ελλάδα στον Πανιώνιο.

## Βιογραφικά στοιχεία

Ο Πιερ γεννήθηκε στις 23 Ιανουαρίου 1981 στην πόλη Λεοζάν (Léogâne) της Αϊτής και ξεκίνησε την καριέρα του στην τοπική ομάδα Καβαλύ (AS Cavaly) το 2001. Την επόμενη σεζόν μετακινήθηκε στην Άρσεναλ Σαραντί της Αργεντινής και ακολούθως ως το 2005 έπαιξε σε άλλες νοτιοαμερικάνικες ομάδες: Ντεπορτίβο Μορόν και Πενιαρόλ, με την οποία τη σεζόν 2004-05 αναδείχθηκε καλύτερος αμυντικός του πρωταθλήματος Ουρουγουάης. Τον Αύγουστο του 2005 μεταγράφηκε στη γαλλική Ναντ Φ.Κ., στην οποία αγωνίστηκε με επιτυχία επί έξι συνεχείς σεζόν, ως το 2011, αποτελώντας βασικό στέλεχος της αμυντικής γραμμής της ομάδας. Μια διαφωνία με τον προπονητή της ομάδας τον ανάγκασε να αναζητήσει αλλού την τύχη του και τον Ιανουάριο του 2012 υπέγραψε στον Πανιώνιο.
 
## Διεθνής

Υπήρξε διεθνής με την εθνική ελπίδων (Κ-23) της Αϊτής και αρχηγός της ομάδας. Στη συνέχεια, έγινε βασικό στέλεχος της ανδρικής ομάδας κάνοντας ντεμπούτο το Δεκέμβριο του 2001 σε φιλικό αγώνα με το Ελ Σαλβαδόρ. Έχει αγωνιστεί σε 56 ματς της εθνικής, μεταξύ των οποίων στους τελικούς του Κυπέλλου Κεντρικής Αμερικής "Γκολντ Καπ" το 2002 και το 2007.

## Καριέρα

## Εξωτερικοί σύνδεσμοι
* Προφίλ παίκτη, Ιστοσελίδα "FC Nantes".
* Στατιστικά ποδοσφαιριστών.
* Στατιστικά "Ligue de Football Professionnel". 
* Στατιστικά ποδοσφαιριστών "L'Equipe". 
* Προφίλ παίκτη.
* Προφίλ παίκτη.
* Στατιστικά σεζόν 2011-12 .

Κατηγορία:Αμυντικοί ποδοσφαιριστές
Κατηγορία:Αϊτινοί ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αρσενάλ Σαραντί
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΣΜ Καέν
Κατηγορία:Ποδοσφαιριστές Εθνικής Αϊτής
Κατηγορία:Ποδοσφαιριστές Κλουμπ Ατλέτικο Πενιαρόλ
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές ΑΣ Καβαλί
Βαλκανικοί Αγώνες Στίβου 1930

Οι **Α΄ [[Βαλκανικοί Αγώνες Στίβου]] 1930** διεξήχθησαν στην Αθήνα, στο Παναθηναϊκό Στάδιο από 5 ως 12 Οκτωβρίου 1930. Συμμετείχαν σε αυτούς πέντε βαλκανικά κράτη: Ελλάδα, Βουλγαρία, Γιουγκοσλαβία, Ρουμανία και Τουρκία. Νικήτρια αναδείχθηκε η **[[Ελλάδα]]** με 151 βαθμούς και 15 νίκες στα 22 αγωνίσματα.

## Χρονικό των αγώνων

Η Α΄ Βαλκανιάδα αποδείχθηκε πολύ πετυχημένη αθλητική διοργάνωση, ίσως η πιο επιτυχημένη μετά το 1922. Και τις τρεις ημέρες το Στάδιο ήταν κατάμεστο και σε όλα τα αγωνίσματα επιτεύχθηκαν πολύ καλές επιδόσεις και νέα ρεκόρ. Συγκεκριμένα, επί 22 αγωνισμάτων επιτεύχθηκαν 21 βαλκανικά ρεκόρ: 15 από Έλληνες, 3 από Βούλγαρους, 2 από Γιουγκοσλάβους και 1 από Ρουμάνους αθλητές. Δηλαδή καταρρίφθηκαν όλα τα βαλκανικά ρεκόρ πλην του μαραθωνίου. Επίσης, καταρρίφθηκαν 24 εθνικά ρεκόρ: 11 πανελλήνια, 6 γιουγκοσλαβικά, 5 βουλγαρικά και 2 τουρκικά. Σε κάθε αγώνισμα μετείχαν δύο αθλητές από κάθε χώρα και μία ομάδα σκυταλοδρομίας. Βαθμολογήθηκαν οι πέντε πρώτοι με 5-4-3-2-1 βαθμούς αντίστοιχα, έπειτα από συνμφωνία των πέντε χωρών και στη γενική βαθμολογία πρώτευσε η Ελλάδα, όπως ήταν αναμενόμενο.

Οι αγώνες ξεκίνησαν την Κυριακή 5 Οκτωβρίου, με τη διεξαγωγή κάποιων αγωνισμάτων. Στην τελετή έναρξης παρέστησαν ο πρωθυπουργός Ελευθέριος Βενιζέλος, υπουργοί, διπλωμάτες ξένων χωρών, η στρατιωτική και η πολιτική ηγεσία. Στις 6 και 7 Οκτωβρίου έγινε η δισκοβολία και η σφυροβολία αντίστοιχα στο γυμναστήριο του Πανελληνίου και οι αγώνες συνεχίστηκαν και ολοκληρώθηκαν το επόμενο Σαββατοκύριακο 11-12 Οκτωβρίου. Την τελευταία ημέρα τις απονομές έκανε ο υπουργός Παιδείας Γεώργιος Παπανδρέου. Στην πολυνίκη και πρωταθλήτρια Ελλάδα απονεμήθηκε βαρύτιμο έπαθλο που είχε αθλοθετήσει η Επιτροπή Ολυμπιακών Αγώνων, ενώ κύπελλα αναμνηστικά δόθηκαν σε όλες τις χώρες.

Την ενδιάμεση εβδομάδα 6 ως 10 Οκτωβρίου πραγματοποιήθηκε το βαλκανικό αθλητικό συνέδριο, το οποίο έληξε με επίσκεψη των συνέδρων στους Δελφούς. Έπίσης, στις εγκαταστάσεις του Ομίλου Αντισφαίρισης πραγματοποιήθηκε το βαλκανικό πρωτάθλημα τένις με τη συμμετοχή των τεσσάρων χωρών πλην της Γιουγκοσλαβίας.

## Αποτελέσματα
1929 | 1930 | 1931 | 1932 | 1933

## Στατιστικά
### Πίνακας μεταλλίων

### Βαθμολογία
Βαθμολογήθηκαν με 5-4-3-2-1 β. οι πέντε πρώτοι.

## Πηγές

* "Μακεδονία", 6/10/1930.
* "Μακεδονία", 7/10/1930.
* "Μακεδονία", 8/10/1930.
* "Μακεδονία", 9/10/1930.
* "Μακεδονία", 10/10/1930.
* "Μακεδονία", 11/10/1930.
* "Μακεδονία", 13/10/1930.
* "Μακεδονία", 20/10/1930.

* "Εμπρός", 7/10/1930.
* "Εμπρός", 8/10/1930.
* "Εμπρός", 9/10/1930.
* "Εμπρός", 10/10/1930.
* "Εμπρός", 11/10/1930.
* "Εμπρός", 12/10/1930.
* "Εμπρός", 13/10/1930.
* "Εμπρός", 14/10/1930.

* Ηρ. Αθανασόπουλος, "Μαραθώνιος & Μαραθώνας", Αθήνα 2010, σσ. 172-173.
* BALKAN GAMES/CHAMPIONSHIPS.
*"Τα 10 χρόνια των βαλκανικών αγώνων", Ακρόπολις, 10/10/1939, ψηφ. σελ. 49.

## Παραπομπές



Κατηγορία:Βαλκανικοί Αγώνες Στίβου
Κατηγορία:Στίβος το 1930
Κατηγορία:Διοργανώσεις στίβου στην Αθήνα
Κεφαλή του Αλέξανδρου (Μουσείο Ακρόπολης αρ. 1331)

Η ***Κεφαλή του Αλέξανδρου***, που φιλοξενείται στο Μουσείο Ακρόπολης, βρέθηκε το 1886 κοντά στο Ερέχθειο. Πανομοιότυπό της που προέρχεται από την Μάδυτο βρίσκεται και στα Μουσεία του Βερολίνου.

## Περιγραφή
Η κατά τα άλλα ανέπαφη κεφαλή φέρει βλάβες στην κόμη και λείπει η μύτη. Είναι πλήρης λεπτών ελαφρών φωτοσκιάσεων. Η αριστοτεχνική επεξεργασία της σάρκας εξαίρεται από την εργασία της κόμης. Οι βόστρυχοι είναι ανορθωμένοι πάνω από το μέτωπο και στρωμένοι στο υπόλοιπο κεφάλι και σκεπάζουν τα αυτιά.

## Ιστορική τοποθέτηση
Η κεφαλή θεωρείται έργο του καλλιτέχνη Λεωχάρη, ενώ ο Άντολφ Φουρτβένγκλερ το αποδίδει σε άγνωστο καλλιτέχνη ή στον Ευφράνορα. Χρονολογείται στους ύστερους ελληνιστικούς χρόνους και θεωρείται πρωτότυπο των άλλων αντιγράφων. Ο Βίλχελμ Κλάιν σημειώνει ότι παρουσιάζει ομοιότητα με τον Γανυμήδη του Λεωχάρη και τον Απόλλωνα του Μπελβεντέρε.

## Πηγές

* 
* 
* 

Κατηγορία:Έργα γλυπτικής
Κατηγορία:Μουσείο Ακρόπολης
Κατηγορία:Αρχαιολογικά ευρήματα στην Αττική
Βίλχελμ Κλάιν

Ο **Βίλχελμ Κλάιν** (*Wilhelm Klein*, 20 Νοεμβρίου 1850 - 2 Φεβρουαρίου 1924) ήταν Γερμανός κλασικός αρχαιολόγος και καθηγητής πανεπιστημίου.
## Βιογραφία
Γεννήθηκε στις 20 Νοεμβρίου 1850 στο Καρανσέμπες της Ουγγαρίας. Σπούδασε νομική και εβραϊκή θεολογία στο Πανεπιστήμιο της Βιέννης, και αργότερα συμπλήρωσε τις σπουδές του και στην αρχαιολογία και φιλολογία στα πανεπιστήμια του Γκέτινγκεν, Βιέννης και Γκρατς. Αναγορεύτηκε διδάκτωρ της φιλοσοφίας το 1875. Στη συνέχεια περιηγήθηκε την Νότια και Δυτική Ευρώπη, περνώντας από την Ελλάδα, Ιταλία, Γερμανία και Αγγλία. Το 1879 διορίστηκε έκτακτος καθηγητής στο Πανεπιστήμιο της Βιέννης, και μετά τακτικός καθηγητής της κλασικής αρχαιολογίας στο Πανεπιστήμιο της Πράγας. Ήταν ιδρυτικό μέλος της εταιρείας *Gesellschaft zur Förderung deutscher Wissenschaft, Kunst und Literatur* στην Βοημία και πήρε μέρος σε αρχαιολογική αποστολή της εταιρείας αυτής στην Μικρά Ασία. Εξειδικεύτηκε στην αρχαία ελληνική τέχνη και πρώτος αυτός ερεύνησε μεθοδικά την ελληνική αγγειογραφία από καλλιτεχνική άποψη.

Απεβίωσε στις 2 Φεβρουαρίου 1924 στο Χάινντορφ της Τσεχίας. 

## Συγγράμματα
* *Euphronius*, 1886
* *Die Griechischen Vasen mit Meisterinschriften*, 2. Aufl. Wien 1887
* *Praxiteles*, 1897
* *Geschichte der griechischen Kunst*, 3 Bände, 1904 bis 1907.
* *Vom antiken Rokoko*, 1921.

## Παραπομπές


## Βιβλιογραφία
* *Biographisches Lexikon zur Geschichte der böhmischen Länder* Herausgegeben im Auftrag des Collegium Carolinum von Heribert Sturm, Band II (I - M) 1984, S. 163. Oldenburg Verlag München. ISBN 3-486-52551-4
* Reinhard Lullies, Wolfgang Schiering (Hrsg.) *[[Archäologenbildnisse]]. Porträts und Kurzbiographien von Klassischen Archäologen deutscher Sprache.* Zabern, Mainz 1988, ISBN 3-8053-0971-6, S. 98-99.
* T. Alusik, J. Kostenec, Alexander Zäh: *Gesellschaft zur Förderung deutscher Wissenschaften, Kunst und Literatur in Böhmen und ihre archäologische Expedition nach Lyakonien, Ost-Panphylien und Isaurien (Kleinasien) im Jahre 1902*, In: *Forum Archaelogiae* 46 III, 2008
* Klein Wilhelm. In: Österreichisches Biographisches Lexikon 1815–1950 (ÖBL). Band 3, Verlag der Österreichischen Akademie der Wissenschaften, Wien 1965, S. 385 f. (Direktlinks auf S. 385, S. 386)

## Εξωτερικοί σύνδεσμοι
* Dictionary of Art Historians

Κατηγορία:Γερμανοί αρχαιολόγοι
Bank of America Tower (Τζάκσονβιλ)

Ο **Bank of America Tower** είναι ένας ουρανοξύστης ύψους 617&nbsp;ft (188 m) στο κέντρο της Τζάκσονβιλ, στη Φλόριντα των ΗΠΑ. Είναι το ψηλότερο κτίριο στην Τζάκσονβιλ, και το ένατο ψηλότερο κτίριο στην πολιτεία της Φλόριντα (τα ψηλότερα οκτώ βρίσκονται όλα στο Μαϊάμι). Κτίσθηκε ως η έδρα της Barnett Bank και αρχικά ονομαζόταν Barnett Center, αλλά το όνομα άλλαξε το 1997 όταν ο Μπάρνετ αποκτήθηκε από την NationsBank, η οποία συγχωνεύθηκε με την BankAmerica. Αποπερατωμένος το 1990, το κτίριο είναι το ψηλότερο μεταξύ της Ατλάντα και του Μαϊάμι. Η 42όροφη δομή σχεδιάσθηκε από τον Γερμανοαμερικανό αρχιτέκτονα Χέλμουτ Γιαν, και είναι κατασκευασμένη από ενισχυμένο σκυρόδεμα.

## Αναφορές
* 
* 
* "Bank of America Tower", Emporis.com

Κατηγορία:Ουρανοξύστες στις Ηνωμένες Πολιτείες
Κατηγορία:Τραπεζικά κτίρια
The Peninsula at St. Johns Center

Το **The Peninsula at St. Johns Center** είναι ουρανοξύστης στo Τζάκσονβιλ, στη Φλόριντα των ΗΠΑ. Είναι το τέταρτο ψηλότερο κτίριο στην Τζάκσονβιλ με ύψος 133 μ. Η κατασκευή του άρχισε το 2006 και ολοκληρώθηκε το 2008. Το Peninsula βρίσκεται στην Riverplace Boulevard 1431.

## Εξωτερικοί σύνδεσμοι
Official website 

Κατηγορία:Ουρανοξύστες στις Ηνωμένες Πολιτείες
Ιουδαϊκή εξέγερση της Κύπρου

Η ιουδαϊκή παρουσία στο νησί της Κύπρου ανάγονταν τουλάχιστον στην ελληνιστική εποχή. Η ιουδαϊκή κοινότητα αποτελούσε τη μεγαλύτερη από τις αλλοεθνείς κοινότητες που βρίσκονταν εγκατεστημένες στο νησί. Ύστερα από τον Πρώτο Ιουδαϊκό Πόλεμο ο αριθμός των Ιουδαίων αυξήθηκε ακόμη περισσότερο .
## Οι ιουδαϊκές παροικίες στην Κύπρο
Οι ιουδαϊκές παροικίες βρίσκονταν εκεί που υπήρχαν μεγάλα εμπορικά και μεταλλευτικά κέντρα. Έτσι παροικίες συναντούμε στη Σαλαμίνα, στο Κίτιο, στην Αμαθούντα, στην Πάφο, στο Κούριο, στους Σόλους, στην Ταμασό και στους Γόλγους .
Η επαφή των Ιουδαίων με τους άλλους κατοίκους του νησιού πέρα από το οικονομικό πεδίο ήταν περιορισμένη. Το γεγονός αυτό οφείλεται πιθανότατα στη διαφορά που υπήρχε μεταξύ των θρησκευτικών και των πολιτισμικών παραδόσεων τους σε σχέση με τους υπόλοιπους κατοίκους .
## Τα βαθύτερα αίτια της εξέγερσης

Η Κύπρος εκτός από τον μεταλλευτικό πλούτο που διέθετε και τις τοπικές βιοτεχνίες λινών υφασμάτων και κατεργασίας της πορφύρας χρησίμευε και σαν διαμετακομιστικό κέντρο στο εμπόριο που διεξάγονταν μεταξύ της Ινδίας και της Αραβίας με τη Ρώμη και τη ρωμαϊκή Δύση. Το εμπόριο αυτό κατά τη διάρκεια του 1ου αιώνα βρίσκονταν σε άνθηση φέρνοντας ευημερία στο νησί. Σε πολλές πόλεις εμφανίζονται πολυτελή οικοδομήματα δημόσια και ιδιωτικά .

Την ευημερία αυτή απολάμβανε κατά το μεγαλύτερο μέρος της η ανώτερη αριστοκρατία του νησιού που κατείχε τον πλούτο και την οικονομική δύναμη. Ένα μικρότερο μερίδιο απολάμβανε η κατώτερη αριστοκρατία των μικρεμπόρων και των επαγγελματιών του νησιού. Κατά καιρούς ορισμένοι από αυτούς περνούσαν στην ανώτερη τάξη. Οι μισθωτοί εργάτες και οι δούλοι έρχονταν απλώς να συμπληρώσουν το αστικό σκηνικό .

Οι εκστρατείες του Τραϊανού αναστάτωσαν τους εμπορικούς δρόμους τη στιγμή που τα δημόσια οικονομικά των κυπριακών πόλεων βρίσκονταν σε πολύ άσχημη κατάσταση λόγω των αλόγιστης σπατάλης που είχε γίνει κατά τη διάρκεια της μεγαλόσχημης οικοδομικής δραστηριότητας του παρελθόντος. Όταν η εξέγερση ξέσπασε στο νησί στις πόλεις υπήρχαν πολλοί δυσαρεστημένοι από την οικονομική κατάσταση που επικρατούσε. Όλα αυτά τα στοιχεία μαζί με το γεγονός ότι η εξέγερση ξέσπασε στη μεγάλη πόλη της Σαλαμίνας σε ένα κοσμοπολίτικο περιβάλλον και επίσης ότι το όνομα του Ιουδαίου που ηγήθηκε της εξέγερσης στο πρώτο στάδιο της ήταν ελληνικό (Αρτεμίων) έχουν οδηγήσει στη διατύπωση της υπόθεσης ότι η εξέγερση στην πρώτη φάση της(116) τουλάχιστον δεν οφείλονταν μόνο σε μια εθνική μειονότητα .

## Οι συνέπειες
Ύστερα από την εξέγερση(117) όσοι Ιουδαίοι επέζησαν όχι μόνο εξορίστηκαν αλλά απαγορεύτηκε και η παρουσία τους πάνω στο νησί. Ακόμα και οι ναυαγοί θανατώνονταν. Αυτά τα αυστηρά μέτρα χαλάρωσαν με την πάροδο του χρόνου και ιουδαϊκές κοινότητες εγκαταστάθηκαν στο νησί πριν από το τέλος των ρωμαϊκών χρονών .

## Παραπομπές

## Πηγές
* Ιστορία του Ελληνικού Έθνους Τομ.ΣΤ Ελληνισμός και Ρώμη. Εκδοτική Αθηνών (1979)

Κατηγορία:Ιουδαϊκά κινήματα
Κατηγορία:Ιστορία της Κύπρου
Ανακρεόντεια

Τα **Ανακρεόντεια** είναι μια συλλογή 60 περίπου ποιημάτων που βρίσκονται στην Παλατινή Ανθολογία, με θέμα το κρασί, την ομορφιά, τον έρωτα, τον Διόνυσο. Τα ποιήματα έχουν γραφεί από τον 1ο μέχρι τον 6ο αιώνα και ονομάζονται Ανακρεόντεια γιατί είχαν αποδοθεί στον Ανακρέοντα από τους συντάκτες της Παλατινής Ανθολογίας. Η πρώτη τους έντυπη έκδοση (μαζί με άλλα ποιήματα) έγινε από τον Ερρίκο Στέφανο (Ανρί Ετιέν) το 1554 (μια από τις πρώτες εκδόσεις με υλικό από την Παλατινή Ανθολογία).

Στην Παλατινή Ανθολογία, στην αρχή της συλλογής αυτής αναγράφεται: «Ανακρέοντος Τηίου συμποσιακά ημιάμβια» και στο τέλος: «τέλος των Ανακρέοντος συμποσιακών» και η συλλογή βρίσκεται σε 16 σελίδες (σε ένα τεύχος 16 σελίδων) και έχει αντιγραφεί από τον γραφέα J (που σήμερα θεωρείται ότι ήταν ο Κωνσταντίνος ο Ρόδιος).

## Παραπομπές


## Εξωτερικοί σύνδεσμοι

*Anacreontis quae feruntur Odaria, Recensuit Aug. Ferd. Lindau, Dr., Alisiae Silesiorum, Sumptibus Editoris, typis A. Ludovici, 1840 (με πρόλογο στα λατινικά και τα αρχαία ελληνικά, σχόλια στα αρχαία ελληνικά)
*Odes d'Anacreon, traduites en vers sur le texte de Brunck par J.B. de Saint-Victor, a Paris, Chez H. Nicolle, Libraire, Rue de Sein No 12, 1810. Δηλαδή: Ωδές του Ανακρέοντα, μεταφρασμένες (στα γαλλικά) σε στίχους, από το κείμενο του Μπρουνκ (αναφέρεται στην έκδοση Analecta veterum poetarum Graecorum του Richard Franz Philipp Brunck, δες στο άρθρο Παλατινή Ανθολογία, παράγραφος Εκδόσεις), από τον J.B. de Saint-Victor.
*Αι του Ανακρέοντος Ωδαί και τα της Σαπφούς και τα του Αλκαίου λείψανα, The Odes of Anacreon with the fragments of Sapho and Alcaeus, literally translated into English prose, by Thomas Olger LL.D., Printed for R. Hunter, 72, St.Paul's Church Yard, London, 1825 (με μετάφραση στα αγγλικά)

Κατηγορία:Ελληνική Ανθολογία
Κατηγορία:Βυζαντινή γραμματεία
ISA

200px|right|thumb| Πέντε υποδοχείς 16-bit καρτών επέκτασης και μία 8-bit (η μικρότερη σε μήκος) όλες ISA σε μητρική κάρτα.

Ο **ISA** (**I**ndustry **S**tandard **A**rchitecture) είναι ένας παρωχημένος τύπος διαύλου ηλεκτρονικών υπολογιστών για την προσθήκη καρτών επέκτασης. Για παράδειγμα μια υποδοχή ISA μπορεί να χρησιμοποιηθεί για την προσθήκη μιας κάρτας γραφικών, μιας κάρτας δικτύου ή μιας επιπλέον σειριακής θύρας. Η υποδοχή ISA ενσωματώθηκε στην πρώτη γενιά των ΙΒΜ συμβατών ηλεκτρονικών υπολογιστών με μικροεπεξεργαστή 8088 της Intel.

Η γνήσια 8-bit έκδοση της ISA θύρας παρουσιάστηκε το 1981 αλλά η τεχνολογία δεν έγινε ευρέως γνωστή μέχρι το 1984, όταν ανακοινώθηκε η 16-bit έκδοση. Από μερικούς ανταγωνιστικούς κατασκευαστές χρησιμοποιήθηκαν οι τεχνολογίες των MCA και VLB, αλλά η θύρα ISA παρέμεινε ο πιο κοινός δίαυλος επέκτασης κατά τις δεκαετίες του 1980 και 1990. Παρόλα αυτά προς το τέλος του 20ου αιώνα, οι θύρες ISA άρχισαν να αντικαθιστώνται από τις ανώτερες σε ταχύτητα θύρες PCI και AGP. Σήμερα, οι περισσότεροι κατασκευαστές μητρικών καρτών χρησιμοποιούν για επέκταση θύρες PCI, και PCI Express.

## Εξωτερικοί σύνδεσμοι

Κατηγορία:Μητρική κάρτα
Πανεπιστημιακό Κολέγιο του Λονδίνου

Το **Πανεπιστημιακό Κολέγιο του Λονδίνου** (αγγλικά: ***University College London***, **UCL**) αποτελεί κεντρικό πανεπιστήμιο του Λονδίνου με έδρα την περιοχή Μπλούμσμπερι. Το Πανεπιστήμιο είναι το τρίτο σε σειρά ίδρυσης στο Ηνωμένο Βασίλειο, μετά τα Πανεπιστήμια της Οξφόρδης και του Κέμπριτζ. Αποτελεί το αρχαιότερο κολέγιο του Πανεπιστημίου του Λονδίνου και το πρώτο βρετανικό πανεπιστημιακό ίδρυμα που δεν διαχώριζε τους φοιτητές με βάση το φύλο τους ή τη θρησκεία τους. Σήμερα το Πανεπιστημιακό Κολέγιο του Λονδίνου αποτελεί ένα διεθνώς αναγνωρισμένο ερευνητικό ίδρυμα με πάνω από 20.000 φοιτητές και 8.000 προσωπικό. Η αξιολόγηση πανεπιστημίων QS World University Rankings για το 2023 το κατατάσσει ως το **8ο καλύτερο πανεπιστήμιο στον κόσμο**.

## Παραπομπές


## Εξωτερικοί σύνδεσμοι
*
*Επίσημος ιστότοπος 

Κολλεγιο
Κατηγορία:Πανεπιστήμια στο Ηνωμένο Βασίλειο

Κατηγορία:Πανεπιστήμιο του Λονδίνου
__ΕΥΡΕΤΗΡΙΟ__
Πολλαπλάσιο (μαθηματικά)

Στα μαθηματικά, το **πολλαπλάσιο** είναι το γινόμενο οποιασδήποτε ποσότητας και ενός ακέραιου αριθμού. Με άλλα λόγια, για την ποσότητα α και β, λέμε ότι το β είναι πολλαπλάσιο του α αν β=Εθνική μονάδα για κάποιον ακέραιο το οποίο ονομάζεται πολλαπλασιαστής ή συντελεστής. Αν δεν είναι μηδέν, αυτό είναι ισοδύναμο όπως λέμε ότι α/β είναι ένας ακέραιος αριθμός χωρίς υπόλοιπο. Αν α και β είναι και οι δύο ακέραιοι, και το β είναι πολλαπλάσιο του α, τότε το α λέγεται διαιρέτης του β. Το γινόμενο από τους δύο ακέραιους μερικές φορές ονομάζεται **ακέραιο πολλαπλάσιο**.

## Παραδείγματα

14,49,-21 και 0 είναι πολλαπλάσια του 7 εφόσον το 3 και το -6 δεν είναι. Αυτό συμβαίνει επειδή υπάρχουν ακέραιοι που το 7 μπορεί να πολλαπλασιαστεί για να φτάσει τις τιμές των 14,49,0 και -21, ενώ δεν υπάρχουν τέτοιοι ακέραιοι και για τους αριθμούς 3 και 6. Κάθε ένα από τα γινόμενα που αναφέρονται παρακάτω, και ειδικότερα, τα γινόμενα του 3 και του -6, είναι ο μόνος τρόπος που ο σχετικός αριθμός που μπορεί να γραφτεί ως γινόμενο των 7 και άλλου πραγματικού αριθμού:
*   14 = 7 \times 2
*   49 = 7 \times 7
*  -21 = 7 \times (-3)
*    0 = 7 \times 0
*    3 = 7 \times (3/7),  και 3/7 είναι ένας ρητός αριθμός και όχι ακέραιος
*   -6 = 7 \times (-6/7), και -6/7 είναι ένας ρητός αριθμός και όχι ακέραιος.

## Ιδιότητες

* 0 είναι πολλαπλάσιο του καθενός (0=0\cdot b)
* Το γινόμενο του κάθε ακέραιου n και κάθε ακέραιου είναι το πολλαπλάσιο του n, το οποίο είναι ίσο με το n \times 1, είναι το πολλαπλάσιο του n (κάθε ακέραιος είναι πολλαπλάσιο του εαυτού του).
* Αν a και b είναι πολλαπλάσιο του x τότε a+b και a-b είναι επίσης πολλαπλάσια του x.

## Αναφορές

# Eric W. Weisstein, Multiple από MathWorld
#  WordReference.com
# The Free Dictionary by Farlex
# Dictionary.com Unabridged
#  Cambridge Dictionary Online
#  Mathematics Glossary: Voluntary Stat Curriculum

## Δείτε επίσης
* Ελάχιστο κοινό πολλαπλάσιο
* Διαιρέτης
Κατηγορία:Αριθμητική
Νοσηλευτικό Κέντρο Λίλιαν Γκ. Κάρτερ

Το **Νοσηλευτικό Κέντρο Λίλιαν Γκ. Κάρτερ** προηγουμένως γνωστό ως **Wise Sanitarium** στο Πλέινς της Τζόρτζια είναι ένα νοσοκομείο. Είναι πιθανώς περισσότερο γνωστό ως το μέρος της γέννησης του πρώην Προέδρου των ΗΠΑ Τζίμμυ Κάρτερ, ο οποίος γεννήθηκε εκεί την 1 Οκτωβρίου 1924.

Αρχικά κτισμένο το 1921 από τους δόκτορες Σάμιουελ, Θαντέους κα Μπάουμαν Γουάιζ, παιδιά των παλαιών μεταναστών στο Πλέινς Δρ. Μπερ Τ. Γουάιζ και Λώρα Άντι Γουάιζ, το σανατόριο των εξήντα κλινών ήταν ένα από τα πρώτα μικρά νοσοκομεία στην Τζόρτζια που αναγνωρίσθηκε από το Αμερικανικό Κολλέγιο Χειρουργών και την Αμερικανική Ιατρική και Νοσοκομειακή Ένωση.  Επίσης υπηρέτησε ως εκπαιδευτικό κέντρο για νοσοκόμες.  Ένα ξεχωριστό κτίριο ήταν προσαρτημένο στο σανατόριο για την θεραπεία Αφροαμερικανών.

## Πηγές


Λιλιαν Καρτερ Γκ
Κατηγορία:Τζόρτζια
Ορτιζέι

Το **Ορτιζέι** (ιταλικά: *Ortisei*, ) ή **Ζανκτ Ούλριχ ιν Γκρέντεν** (γερμανικά: *St. Ulrich in Gröden*, ) ή **Ουρτιζέι** (λαδινικά: *Urtijëi*, ) είναι κωμόπολη της Ιταλίας με 4.663 κατοίκους. Βρίσκεται στην Αυτόνομη επαρχία του Μπολτσάνο στις Άλπεις.

Η πόλη εκτείνεται από την κοιλάδα Βαλ Γκαρντένα ως στις πλαγιές του όρους *Rasciesa* (γερμ. *Raschötz*, 2.282 μέτρα υψόμετρο). Την πόλη διασχίζει ο Ρίο Γκαρντένα που είναι παραπόταμος του Ισάρκο. Συνορεύει με τις κωμοπόλεις Σάντα Κριστίνα, Σιούζι, Κονατσέι ενώ πολύ κοντά βρίσκεται και το Μπρίξεν.

## Ιστορία
Η Ορτιζέι αναφέρεται πρώτη φορά ως *Ortiseit* το 1288 και προέρχεται από το λατινικό *urticetum* ("τόπος με τσουκνίδες") . Με το γερμανικό όνομα *Sankt Ulrich* (Άγιος Ούριχ) αναφέρεται από το 1366 και είναι η γερμανική έκδοση του τοπικού πολιούχου Αγίου Ούλριχ.

## Αξιοθέατα
Η πόλη φημίζεται για τα ξυλόγλυπτά της. Πολλά παλιά αγροκτήματα υπάρχουν στα περίχωρα. Επίσης οι ναοί του Αγίου Αντωνίου του 1600, ο ναός της Αγίας Άννας μαζί με το νεκροταφείο της και τα δύο σε γοτθικό ρυθμό και έπιπλα σε ρυθμό μπαρόκ, το ίδιο και η εκκλησία του Αγίου Ιακώβου.

## Δημογραφία και Οικονομία
Το 12,13% των κατοίκων μιλούν Γερμανικά, το 5,55% Ιταλικά και το 82,32% Λαδινικά. Η οικονομία της πόλης στηρίζεται κυρίως στο χειμερινό τουρισμό και λιγότερο στον θερινό.

## Αθλητισμός
Από την Ορτιζέι ξεκινά τελεφερίκ, που σε 6 λεπτά φτάνει στο ψηλότερο σημείο του όρους *Rasciesa*, όπου υπάρχει χιονοδρομικό κέντρο. Εκεί το 1970 έγινε το παγκόσμιο πρωτάθλημα αλπικού σκι.

## Παραπομπές


## Βιβλιογραφία
* Wilhelm Moroder, *Die Marktgemeinde St. Ulrich in Gröden*, 1908. Ristampa in occasione del millenario nella rivista "Der Schlern", 73, 1999, pp.&nbsp;514–600.
* Elfriede Perathoner (a cura di), *100 Jahre Marktgemeinde Urtijëi - St. Ulrich - Ortisei: ein Streifzug*, Bolzano, Raetia, 2007. ISBN 978-88-7283-301-8
* Sabine Piazza, *Armenfürsorge in der Gemeinde St. Ulrich 1800-1850: eine Mikro-Geschichte in einem Makro-Kontext*, Innsbruck, Università degli studi, 2010, pp.&nbsp;505.

## Εξωτερικοί σύνδεσμοι

* σελίδα για την Ορτιζέι

Κατηγορία:Δήμοι της Αυτόνομης Επαρχίας του Μπολτσάνο